Mathilde Bonnefoy

Mathilde Bonnefoy (* 11. März 1972 in Paris) is en franzöösch-amerikaansche Filmeditorin un Speelbaas’sche.

 Leven un Wark 
Bonnefoy is de Dochter vun den franzööschen Lyriker Yves Bonnefoy. Se hett blangen de franzööschen ok de US-amerikaansche Staatsbörgerschop.

Se hett vun 1990 bit 1991 Philosophie an de Pariser Sorbonne studeert, dat Studium denn aver afbroken, üm na Berlin to gahn. 1995 hett se en Arbeit as Helpsfro bi’n Filmsnitt annahmen un harr 1997 de Wacht över den Snitt vun den Film Das Leben ist eine Baustelle. Dorbi hett se den düütschen Speelbaas Tom Tykwer drapen, för den sien Filmwarken se later veel as Editorin mitarbeit hett. För ehr Arbeit an den internatschonal bekannten Film Lola rennt is se denn ok uttekent worrn. För den Speelbaas Wim Wenders hett se ern Kortfilm un en Dokumentarfilm sneden. Dorna hett Bonnefoy ehr Arbeit ok mehr op de Regie utricht un ok Dreihböker verfaat. För Arte un för de düütsche Grupp Rammstein hett se verschedene Dokumentarfilmen dreiht.

 Filmen (Utwahl) 
 Johr Titel Funkschoon 1998 Lola rennt(int. Titel: Run, Lola, Run) Snitt 2000 Der Krieger und die Kaiserin Snitt 2002 Heaven Snitt 2003 The Soul of a Man Snitt 2004 True, Kortfilm Snitt 2006 Anakonda im Netz, Feernsehn SpeelbaasSnitt 2007 The Favor Snitt 2008 Solstice Snitt 2008 Insensitive SpeelbaasDreihbookSnitt 2009 The International Snitt 2010 Orly Snitt 2010 3 Snitt 2011 Was Tun?, Feernseh-Dokureeg ProduzentDreihbookSnitt 2014 Citizenfour ProduzentSnitt

 Utteken 
Mathilde Bonnefoy is bit hüüt (Februar 2015) achtteihn mol för wichtige Filmpriesen vörslahn wesen un weer mit teihn dorvun uttekent, so as:
 1999: mit den Düütschen Filmpries in Gold in de Kategorie Rutragen Leistung bi’n Filmsnitt för Lola rennt
 2000: mit den OFCS Award in de Kategorie Best Filmsnitt för Lola rennt
 2011: mit den Düütschen Filmpries in Gold in de Kategorie Best Filmsnitt för 3
 2015: mit den BAFTA Award in de Kategorie Best Dokumentatschoon för Citizenfour
 2015: mit den Oscar in de Kategorie Best Dokumentarfilm för Citizenfour

 Weblenken 

Tom Tykwer över Mathilde Bonnefoy

Kategorie:Fru
Kategorie:Börger von de USA
Kategorie:Börger von Frankriek
Kategorie:Filmeditor
Kategorie:Speelbaas
Kategorie:Boren 1972